CELEX: 32010R0104
Language: da
Date: 2010-02-05 00:00:00
Title: Kommissionens forordning (EU) nr. 104/2010 af 5. februar 2010 om godkendelse af kaliumdiformat som fodertilsætningsstof til søer (indehaver af godkendelsen er BASF SE) og om ændring af forordning (EF) nr. 1200/2005 (EØS-relevant tekst)

6.2.2010   
            
            
               DA
            
            
               Den Europæiske Unions Tidende
            
            
               L 35/4
            
         KOMMISSIONENS FORORDNING (EU) Nr. 104/2010
   af 5. februar 2010
   om godkendelse af kaliumdiformat som fodertilsætningsstof til søer (indehaver af godkendelsen er BASF SE) og om ændring af forordning (EF) nr. 1200/2005
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).
            
         
               (2)
            
            
               Ved Kommissionens forordning (EF) nr. 1200/2005 af 26. juli 2005 om permanent godkendelse af visse fodertilsætningsstoffer og foreløbig tilladelse til en ny anvendelse af et allerede godkendt fodertilsætningsstof (3) er der i overensstemmelse med direktiv 70/524/EØF givet foreløbig godkendelse af kaliumdiformat i fast form som tilsætningsstof til foder til søer. Dette tilsætningsstof blev derpå opført i fællesskabsregistret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.
            
         
               (3)
            
            
               Der er indgivet en ansøgning om en ny vurdering af det pågældende tilsætningsstof i henhold til artikel 10, stk. 2, i forordning (EF) nr. 1831/2003 sammenholdt med artikel 7 i samme forordning, ligesom der anmodes om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 15. september 2009 (4), at det pågældende tilsætningsstof ikke har skadelige virkninger på dyrs sundhed, forbrugernes sundhed eller miljøet, og at dyrenes tilvækst kan forbedres gennem anvendelse af tilsætningsstoffet. EFSA anbefaler, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. EFSA gennemgik ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (5)
            
            
               Vurderingen af tilsætningsstoffet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (6)
            
            
               Bestemmelserne om det pågældende præparat i forordning (EF) nr. 1200/2005 bør derfor udgå.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   I forordning (EF) nr. 1200/2005 udgår artikel 1 og bilag I.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 5. februar 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFT L 270 af 14.12.1970, s. 1.
   
      (3)  EUT L 195 af 27.7.2005, s. 6.
   
      (4)  EFSA Journal 2009, 7(9): 1315.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af zootekniske parametre)
                  
               
            
                  4d800
               
               
                  BASF SE
               
               
                  Kaliumdiformat
               
               
                  
                               
                           
                           
                              Tilsætningsstoffets sammensætning:
                              
                                           
                                       
                                       
                                          Kaliumdiformat, fast form, min. 98 %
                                       
                                    
                                           
                                       
                                       
                                          Silikat maks. 1,5 %
                                       
                                    
                                           
                                       
                                       
                                          Vand maks. 0,5 %
                                       
                                    
                        
                               
                           
                           
                              Aktivstoffets karakteristika:
                              
                                           
                                       
                                       
                                          Kaliumdiformat, fast form
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          CAS-nr. 20642-05-1
                                       
                                    
                        
                               
                           
                           
                              Analysemetode (1)
                              
                              Ionkromatografi med elektrisk ledningsevnedetektion (IC/ECD)
                           
                        
               
                  Søer
               
               
                  —
               
               
                  10 000
               
               
                  12 000
               
               
                  Ved blanding af forskellige kilder af kaliumdiformat må den tilladte maksimalgrænseværdi i fuldfoder på 12 000 mg/kg fuldfoder ikke overskrides.
                  Tilsætningsstoffet anvendes i foder som forblanding.
                  Dette produkt kan give alvorlige øjenskader.
                  Der skal træffes foranstaltninger til beskyttelse af arbejdstagerne.
               
               
                  26.2.2020
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives